stanford-oval/wikipedia huggingface dataset:
Lain säätäminen Suomessa
Lain säätäminen (tavallinen laki) > Tasavallan presidentin vahvistus

Laki voi astua voimaan vasta kun tasavallan presidentti on allekirjoituksellaan vahvistanut sen. Tasavallan presidentti voi siis käyttää suspensiivista veto-oikeutta ja jättää lain allekirjoittamatta. Jos tasavallan presidentti epää lain läpimenon, palautuu se eduskuntaan uudelleen valmisteltavaksi. Mikäli eduskunta kuitenkin hyväksyy lain muuttumattomana uudelleen, astuu se voimaan ilman tasavallan presidentin vahvistusta.
Perustuslainsäätämisjärjestys

Perustuslaki eroaa tavallisista laeista siinä, että sen muuttaminen on vaikeutettua. Suomessa perustuslainmuutos on ensin hyväksyttävä yksinkertaisella enemmistöllä toisessa käsittelyssä lepäämään. Seuraavien eduskuntavaalien jälkeen laki voidaan hyväksyä muuttumattomana 2/3 enemmistöllä. Perustuslain muutosta voidaan nopeuttaa, mikäli se julistetaan eduskunnan 5/6 enemmistöllä kiireelliseksi. Tämän jälkeen laki voidaan hyväksyä 2/3 enemmistöllä.
Poikkeuslait käsitellään myös perustuslainsäätämisjärjestyksessä.
Perustuslain alaan vaikuttavien kansainvälisten velvoitteiden ja sopimusten hyväksymisessä voidaan kuitenkin perustuslain 95 § mukaan käyttää niin sanottua supistettua perustuslainsäätämisjärjestystä, jossa riittää 2/3 määräenemmistö yhdessä käsittelyssä.
Lakiehdotusten vaikutusten arviointi

Lainsäädäntötutkimuksen emeritusprofessori Jyrki Talan mukaan Suomeenkin pitäisi saada nopeasti vahva, asiantunteva ja itsenäinen asiantuntijayksikkö tarkastamaan ja kehittämään lakiehdotusten vaikutusarvioita. Britanniassa, Saksassa ja EU:ssa tuollaiset elimet jo on, ja niiden avulla on säästetty turhia kustannuksia sekä parannettu uudistusten tuloksellisuutta. Myös keskustelu lakiehdotusten hyödyistä ja haitoista on kohonnut korkeammalle tasolle ja perustelut ovat tulleet näkyvämmiksi. Ihmiset voivat paremmin arvostella lakiehdotuksia ja vaikuttaa niihin ja poliitikot voivat tehdä punnitumpia päätöksiä. Talan mukaan periaatteessa kaikki puolueet kannattavat vaikutusten selvittämistä etukäteen mutta silti niin ei vieläkään kunnolla tehdä. Myös OECD on toistuvasti ehdottanut Suomelle tällaisen yksikön perustamista.
Aiheesta muualla

Suomen perustuslaki (Arkistoitu – Internet Archive)
Eduskunnan työjärjestys
Eugène Rousseau

Eugène Marsille Rousseau (noin 1810 – 1870) oli ranskalainen shakkimestari. Hän oli New Orleansin paras shakinpelaaja 1840-luvun alussa. Rousseaun gambiitti on nimetty hänen mukaansa.
Rousseau pelasi vuonna 1845 Charles Stanleyn kanssa Yhdysvaltojen shakkimestaruudesta, mutta hävisi ottelun. Stanleysta tuli USA:n ensimmäisen shakin mestari.
Vuonna 1850 Johann Löwenthal vieraili New Orleansissa ja pelasi Rousseaun kanssa, joka hävisi kaikki viisi peliä.
Rousseau kuoli kuudenkymmenen vuoden iässä.
Aiheesta muualla

Eugène Rousseau ChessGames.com-sivustolla (englanniksi)
DualShock

DualShock (virallisesti tavaramerkiltään DUAL SHOCK, joskus myös Dual Shock) on Sonyn PlayStation-pelikonsoleja varten kehittämä peliohjainten tuoteperhe, jonka ensimmäinen versio julkaistiin vuonna 1997 korvaamaan edeltäneet ohjainmallit. Uusi ohjainmalli on esitelty aina uuden PlayStation-konsolin julkaisun yhteydessä. PlayStation 5:n ohjain tunnetaan nimellä DualSense.
Edeltäjät > Alkuperäinen PlayStation -ohjain

Vuonna 1994 julkaistun PlayStationin alkuperäisessä ohjaimessa (mallinumero SCPH-1010) ei ollut lainkaan kahta analogisauvaa, jotka löytyvät ohjaimen kaikista myöhemmistä versioista.
Huhtikuussa 1996 alkuperäisestä ohjaimesta julkaistiin uudistettu malli (SCPH-1080), joka oli alkuperäistä 10 prosenttia suurempi kooltaan ja siinä oli pidempi johto, jossa oli häiriönpoistaja. Tämä ohjainmalli alkoi poistua markkinoilta vuoden 1997 lopulla, kun uusien PlayStation-konsolien mukana toimitettavaksi ohjaimeksi vaihtui uusi DualShock-ohjain.
Alkuperäinen PlayStation-ohjain
Edeltäjät > Dual Analog Controller

Ensimmäistä DualShock-ohjainta edelsi vuonna 1996 esitelty, mutta huomattavasti vähemmän promotoitu, Dual Analog Controller -ohjain, jossa oli myös kaksi analogista sauvaa. Pohjois-Amerikassa ja Euroopassa myydyistä versioista tärinämoottorit oli jätetty pois, mutta Japanissa myydyissä ohjaimissa se oli mukana.
Dual Analog Controller
Versiot > DualShock

Alkuperäinen DualShock-ohjain esiteltiin Japanissa vuoden 1997 loppupuolella PlayStationin ohjaimeksi, ja julkaistiin marraskuussa 1997. Edeltäneeseen Dual Analog Controlleriin verrattuna kädensijoja oli lyhennetty 1,5 senttimetrillä. Ohjaimessa on kaksi tärinämoottoria, jotka sijaitsevat molemmissa kädensijoissa. Alkuperäisessä DualShockissa on seuraavat painikkeet: Start, Select, Analog, L1, L2, R1, R2, nuolinäppäimet, , , ,  sekä kaksi analogista sauvaa, jotka toimivat myös painikkeina.
DualShock
Versiot > DualShock 2

PlayStation 2:n ilmestyessä vuonna 2000 ilmestyi uusi DualShock 2 -ohjain. Se säilyi hyvin samankaltaisena kuin alkuperäinen DualShock, mutta siinä on kaksi uutta värinätasoa, se on kevyempi ja kaikki sen näppäimet Selectiä, Startia, Analog-näppäintä sekä L3- ja R3-näppäimiä lukuun ottamatta ovat paineherkkiä. DualShock 2 on saatavilla lukuisissa väreissä: musta, hopea, vaaleanpunainen, punainen, valkoinen, läpinäkyvä harmaa, sininen ja vihreä. DualShock 2 toimii alkuperäisen PlayStationin ja PlayStation 2:n lisäksi PlayStation 3:lla, tosin vain kolmansien osapuolien lisäosien kautta.
DualShock 2
Versiot > DualShock 3

Vuonna 2006 julkaistun PlayStation 3:n alkuperäinen ohjain oli nimeltään Sixaxis, jossa ei ollut värinätoimintoa. Se oli kuitenkin ensimmäistä kertaa PlayStation-ohjainten historiassa langaton ja toimii ladattavalla akulla. Vuoden 2007 lopulla ilmestyi DualShock 3, joka on muuten samanlainen kuin Sixaxis, mutta tärinämoottoreiden vuoksi hieman raskaampi ja painaa 192 grammaa. Ohjain ei juurikaan muuttunut kahteen edeltäjäänsä verrattuna, lukuun ottamatta aiempien DualShockien analog-nappia, joka on poistettu. Ohjaimen keskellä on PlayStation-logoksi naamioitu painike, josta konsoli on mahdollista käynnistää ja sammuttaa. Akku on mahdollista ladata konsoliin kiinnitettävällä mini-USB-kaapelilla. DualShock 3:ssa on sisäinen liiketunnistin, jota voidaan hyödyntää pelatessa. DualShock 3 on saatavilla seuraavissa väreissä: musta, hopea, kulta, valkoinen, sininen, vaaleansininen, tummanpunainen, vaaleanpunainen, ”viidakon vihreä” (engl. jungle green), maastokuvioinen ja ”kosminen sininen” (läpinäkyvä sininen).
DualShock 3
Versiot > DualShock 4

Playstation 4:n ohjain julkaistiin PlayStation 4:n kanssa marraskuussa 2013. Ohjain painaa 210 grammaa. DualShock 4 oli siihen mennessä suurin uudistus ohjainsarjan historiassa. Se lisäsi paljon uusia ominaisuuksia: kosketuslevyn, jakopainikkeen, kaiuttimen, pelin kuvaamisen ja livelähetykset sekä LED-valopalkin. START-painike on DualShock 4:ssä siirtynyt OPTIONS-painikkeeseen, kun taas kosketuslevyn painallus toimii SELECT-painikkeena. Ohjaimesta on kuitenkin myös karsittu ominaisuuksia, sillä ohjaimen suuntanapit ja pyöreät napit eivät välitä painalluksen syvyyttä.
Ohjain on langaton ja sen lataaminen tapahtuu konsolin mukana toimitettavalla Micro-USB-kaapelilla.
Ohjaimesta julkaistiin uusi malli syksyllä 2016, jonka eroavaisuudet alkuperäisestä ohjaimesta ovat valopalkki myös kosketuslevyn puolella sekä uudet analogisauvat. Uusi ohjainversio toimitettiin kaikkien PlayStation 4 Slim- ja Pro-konsolien mukana, mutta se on myytävänä myös erikseen.
DualShock 4
Versiot > DualSense

DualSense on marraskuussa 2020 julkaistun PlayStation 5 -pelikonsolin ohjain. Se korvaa aiempien PlayStation-pelikonsoleiden DualShock-ohjaimen.
DualSense hyödyntää tuntoaistilla pidettävää haptista teknologiaa. Ohjain sisältää mukautuvat liipaisimet sekä kosketuspalautteen, jotka reagoivat fyysisesti pelien tapahtumiin. Muita ominaisuuksia ovat muun muassa USB-C-portti ja sisäänrakennettu mikrofoni.
Versiot > DualSense > DualSense Edge

Lokakuussa 2022 Sony ilmoitti julkaisevansa seuraavan vuoden tammikuussa premium-tasoisen DualSense Edge -ohjaimen. Se on Sonyn vastine Microsoftin Xbox Elite -ohjaimelle, jonka ensimmäinen versio tuli markkinoille jo vuonna 2015.
PlayStation 5 -konsolissa olevan ohjelman avulla on mahdollista säätää esimerkiksi Edge-ohjaimen analogisauvojen ja liipaisinpainikkeiden herkkyyttä. Ohjelma mahdollistaa myös erilaisten ohjausprofiilien tallentamisen ohjainta varten. Ohjaimen takapuolelle on mahdollista kiinnittää lisäpainikkeet. Suositushinta on 199 dollaria tai 239 euroa.
DualSense
Aiheesta muualla

Kuvia tai muita tiedostoja aiheesta DualShock Wikimedia Commonsissa
Liisa-Maria Lusti

Liisa-Maria Lusti (s. 22. elokuuta 2004) on virolainen yleisurheilija, jonka päälajeja ovat seitsenottelu ja pituushyppy.
Lusti sijoittui seitsenottelussa neljänneksi 5731 pisteellä alle 20-vuotiaiden maailmanmestaruuskilpailuissa 2022. Otteluennätyksensä 5836 pistettä hän teki Götzisissä toukokuussa 2022. Hän on voittanut Viron-mestaruuden pituushypyssä sisä- ja ulkoradoilla vuonna 2022. Hänen pituushyppyennätyksensä on Viron-mestaruuskilpailuissa 2022 hypätty 633 cm.
Life Goes On (Sashin albumi)

| Life Goes On Sash! |
| --- | --- | --- |

Studioalbumin tiedot
 Äänitetty : 1998
 Julkaistu: 17. elokuuta 1998
 Formaatti: CD
 Tyylilaji: Progressiivinen house, eurodance
 Levy-yhtiö: Mighty 557 738-2
Sashin muut julkaisut
| It’s My Life – The Album 1997 | Life Goes On 1998 | Trilenium 2000 |
Singlet albumilta Life Goes On
 ”La Primavera” Julkaistu: 10. huhtikuuta 1998  ”Mysterious Times” Julkaistu: 16. lokakuuta 1998  ”Move Mania” Julkaistu: 21. lokakuuta 1998  ”Colour the World” Julkaistu: 20. marraskuuta 1998
Life Goes On on saksalaisen DJ Sash!:n toinen studioalbumi, jonka julkaisi "Mighty Records" 17. elokuuta 1998. Se sisältää menestys-singlet "La Primavera" ja "Mysterious Times". Kokonaisuudessaan albumi sisältää neljä singleä, jotka ovat: "La Primavera, "Mysterious Times", "Move Mania", sekä "Colour the World". Albumi myi Britanniassa kultaa.
Kappalelista

UK Edition
La Primavera – 3.35
Mysterious Times – 3.39 (Tina Cousins & Sash!)
Move Mania – 3.49 (Shannon & Sash!)
Colour the World – 3.35 (Dr. Alban & Sash!)
The Trip 1:03 – 3.37 (Inka & Sash!)
Non-Existent Nothing (au debut) – 6.30 (Nonex & Sash!)
Intercontinental Invaders – 4.47
It's My Life (Part 2) – 4.05
Life Goes On – 3.55
Little River – 5.13
Bocaraton – 5.05
Oliver Momm's Sash! Hit Mix – 3.39
Arviot

Allmusic: ()
Listasijoitukset

| Listat (1998) | Paras sijoitus |
| --- | --- |
Australia (ARIA): 31
Saksa (Media Control Charts): 35
Suomi (Suomen virallinen lista): 8
Alankomaat (MegaCharts): 24
Uusi-Seelanti (RIANZ): 12
Norja (VG-lista): 5
Ruotsi (Sverigetopplistan): 11
Sveitsi (Swiss Music Charts): 37
Iso-Britannia (Britannian singlelista): 5
Listasijoitukset > Myynnit

| Valtio | Palkinto |
| --- | --- |
Iso-Britannia: Kultaa
Käännös suomeksi
Leilahti (Jämsä)

| Leilahti |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä
Koordinaatit:  61°51′28″N, 25°13′17″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Jämsänjoen alue (14.51)
Tulo-oja:  pelto-oja
Lasku-uoma:  uoma Jämsänjokeen
Taajamat:  Jämsän keskustaajama
Järvinumero:  14.511.1.003
Mittaustietoja
Pinnankorkeus:  78,3 m  
Pituus:  200 m  
Leveys:  115 m  
Rantaviiva:  0,477 km  
Pinta-ala:  1,449 ha   
Saaria:  ei saaria
 fiLeilahti 
Leilahti on Keski-Suomessa Jämsässä noin 1,5 kilometriä Jämsän keskustaajamasta lähellä sijaitseva järvi, joka on hyvin kapeasuinen lahti Jämsänjoen Oikarinmutkassa.
Maantiede

Leilahti on 200 metriä pitkä, 100 metriä leveä, ja sen pinta-ala on 1,4 hehtaaria. Muista Jämsänjoen lahdista poiketen tätä kohdellaan vesiviranomaisten tiedoissa itsenäisenä järvenä. Lahti sijaitsee kartan mukaan maaston painaumassa eikä siinä ole saaria. Lahden rantaviivan pituus on noin 500 metriä. Sen pohjoispuolella sijaitsee Jämsän kristillinen kansanopisto ja museo, ja sen itäpuolelta kulkee rantaa viistäen yhdystie 16567. Ympäristö on lähes pelkästään peltomaata, joka sijaitsee keskellä Jämsänjokilaakson kulttuurimaisemaa. Sen vieressä sijaitsee kaksi maatilaa ja pohjoispuolella on Keskisen asuinalue.
Vesistösuhteet

Leilahti sijaitsee Kymijoen vesistössä (vesistöaluetunnus 14) Jämsän reitin valuma-alueen (14.5) Jämsänjoen alueella (14.51), jonka Jämsänjoen suualueeseen (14.511) järvi kuuluu. Järven vedenpinnan korkeus on 78,3 metriä mpy., joka on sama kuin Jämsänjoen vedenpinnalla. Leilahteen laskee vain yksi pieni pelto-oja koillisesta. Sen lasku-uoma on pikemminkin leveä uoma kuin oja. Jämsänjoen suualueeseen kuuluu Jämsänjoen ohella kolme järveä: Tuuralammi, Leilahti ja Jämsän maauimala. Runsas kilometri Leilahdelta koilliseen sijaitsee Asemenjärvi, joka laskee kuitenkin Patalahteen.
Ernst Mach

Ernst Mach
Ernst Mach (18. helmikuuta 1838 – 19. helmikuuta 1916) oli itävaltalais-tšekkiläinen fyysikko ja filosofi.
Ernst Mach syntyi Chrlicessa, Böömissä, Itävallassa (nykyisin osa Brnoa Tšekissä). 14-vuotiaaksi saakka hän oli kotiopetuksessa ja 17-vuotiaana hän pääsi Wienin yliopistoon. Siellä hän opiskeli matematiikkaa, fysiikkaa ja filosofiaa. Fysiikan tohtoriksi hän väitteli vuonna 1860. Vuonna 1864 hän vastaanotti matematiikan professorin viran ja kaksi vuotta myöhemmin, vuonna 1866, myös fysiikan professorin viran. 1867 hän otti vastaan kokeellisen fysiikan viran Kaarlen yliopistossa Prahassa. Mach palasi vielä Wienin yliopistoon induktiivisen filosofian professoriksi 1895, mutta kärsittyään kaksi vuotta myöhemmin sydänkohtauksen hän jäi eläkkeelle saatuaan nimityksen Itävallan parlamenttiin. Hän jatkoi luennoimista ja julkaisemista vielä eläkkeelläkin. Mach kuoli 19. helmikuuta 1916 Haarissa Saksassa.
Fysiikka

Machin kokeellisen fysiikan tutkimus keskittyi interferenssiin, diffraktioon, polarisaatioon ja valon heijastumiseen. 1877 Mach julkaisi tutkimuksen yliääninopeudesta. Tässä julkaisussa hän kuvasi yliäänellä liikkuvasta ammuksesta havainnoidut äänivaikutukset. Mach päätteli ja vahvisti matemaattisesti kartion muotoisen iskuaallon olemassaolon yliäänisen liikkeen aikana. Kappaleen nopeuden ja äänennopeuden suhdetta kuvaavaa lukua kutsutaan Machin luvuksi. Kosmologiassa tunnetaan Machin esittämä Machin periaate -niminen hypoteesi.
Mach kiisti atomien olemassaolon.
Aistihavainnot

Aistihavaintojen alalta Mach tunnetaan Machin nauhana tunnetusta optisesta illuusiosta.
Tieteenfilosofia

Machin tieteenfilosofian perustana on ajatus, että tieteelliset lait ovat kokeellisten tapahtumien summauksia. Näillä laeilla pyritään ymmärtämään muuten inhimillisesti käsittämättömän monimutkaista todellisuutta. Tieteelliset lait ovat siten tiukasti kiinni inhimillisessä ajattelussa. Koska tieteelliset lait tehdään inhimillisen ymmärryksen rajallisuuden mukaan, ne pyritään tekemään mahdollisimman yksinkertaisiksi ja taloudellisiksi. Siksi lait eivät sisällä todellisuutta objektiivisena kokonaisuutena vaan inhimillisenä näkökulmana. Vain tietyllä tarkkuudella voidaan tehdä kokeita, joilla on keskenään samat olosuhteet ja samat tulokset, koska tismalleen samanlaisia olosuhteita ei ole mahdollista toistaa. Vain ajatuksellisesti voidaan toistaa yhtäpitäviä tapahtumia.
Machin ajattelulla oli suora vaikutus Wienin piiri -nimiseen filosofien ryhmittymään, joka toimi Wienissä nimellä Verein Ernst Mach (Ernst Mach -yhdistys), sekä yleisesti loogisen positivismin koulukuntaan. Albert Einstein nimesi Machin suhteellisuusteorian edelläkävijäksi.
Kirjallisuutta

Banks, Erik C.: Ernst Mach's World Elements, Kluwer (Springer), Dordrecht, 2003.
Blackmore, John T.: Ernst Mach – His Life, Work, an Influence, Berkeley and Los Angeles, 1972.
Blackmore, John (toim.): Ernst Mach – A Deeper Look, Dordrecht, 1992.
Blackmore, J.; Itagaki, R. & Tanaka, S. (toim.): rnst Mach's Vienna – 1895-1930, Dordrecht, 200.1
Blackmore, John T.; Itagaki Ryoichi & Tanaka, Setsuko (toim.): Ernst Mach's Science, Tokai University Press, Kanagawa, 2006
Blackmore, John & Hentschel, Klaus (toim.): Ernst Mach als Aussenseiter, [Korrespondenz], Braumüller, 1985.
Haller, Rudolf & Stadler, Friedrich (toim.), Ernst Mach – Werk und Wirkung, Hoelder-Pichler-Tempsky, Wien, 1988.)
Hoffmann, D. & Laitko, H. (toim.): Ernst Mach -Studien und Dokumente..., Berlin, 1991.
Prosser, V. & Folta, J. (toim.): Ernst Mach and the development of Physics – Conference Papers, Prague, 1991.
Thiele, Joachim (toim.): Wissenschaftliche Kommunikation – Die Korrespondenz Ernst Machs, Kastellaun, 1978.
Aiheesta muualla

Kuvia tai muita tiedostoja aiheesta Ernst Mach Wikimedia Commonsissa
Wikisitaateissa on kokoelma sitaatteja aiheesta .
Pojman, Paul: Ernst Mach The Stanford Encyclopedia of Philosophy. The Metaphysics Research Lab. Stanford University. (englanniksi).
Eugène Simon

Eugène Simon par Nadar
Eugène Simon (30. huhtikuuta 1848 Pariisi – 17. marraskuuta 1924 Pariisi) oli ranskalainen hämähäkkitutkija ja lintutieteilijä.
Simon opiskeli Sorbonnen yliopistossa muun muassa Henry Milne-Edwardsin johdolla. Valmistuttuaan hän sai työpöydän Pariisin luonnonhistoriallisesta museosta (Muséum National d'Histoire Naturelle).
Simon luokitteli ja järjesteli hämähäkkien taksonomiaa. Hän myös kuvaili ja nimesi uusia sukuja, kuten Anelosimus, Psellocoptus ja Phlogius.
Hän matkusteli laajalti käyden muun muassa Venezuelassa (1888–1889), Egyptissä Suezilla ja Adenissa (1889–1890), Filippiineillä (1890–1891), Ceylonissa (1892) ja Etelä-Afrikassa (1893). Venezuelassa Simon tutustui kolibreihin ja nimesi muun muassa harmaasäämiskäkolibrin (Leucippus baeri).
Teoksia

Histoire naturelle des Trochilidœ (Synopsis et catalogue) (1921). L. Mulo, Pariisi.
Histoire naturelle des araignées (1864-1884).
Les Arachnides de France (1874-1937).
Evil Under the Sun

Evil Under the Sun voi tarkoittaa ainakin seuraavia:
Evil Under the Sun, suomalaisen Mannhai-yhtyeen musiikkialbumi vuodelta 2002
Varjossa auringon alla (Evil Under the Sun), Agatha Christien salapoliisiromaani vuodelta 1941
Rikos auringon alla (Evil Under the Sun), Guy Hamiltonin ohjaama Agatha Christie -filmatisointi vuodelta 1982
”Varjossa auringon alla” (”Poirot: Evil under the Sun”), Hercule Poirot -televisiosarjan jakso vuodelta 2001.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Evil Under the Sun”, voi hakea sivunnimihaulla, laajalla sivunnimihaulla tai tekstihaulla.
Life Is Killing Me

| Life Is Killing Me Type O Negative |
| --- | --- | --- |

Studioalbumin tiedot
 Julkaistu: 17. kesäkuuta 2003
 Tuottaja(t): Peter Steele, Josh Silver
 Tyylilaji: goottimetalli, doom metal, hardcore, goottirock
 Kesto: 74.26
 Levy-yhtiö: Roadrunner
Listasijoitukset
  Suomen virallinen lista: 5.    Fyysinen albumilista: 3.
Type O Negativen muut julkaisut
| The Least Worst Of 2000 | Life Is Killing Me 2003 | Dead Again 2007 |
Life Is Killing Me on Type O Negativen kuudes albumi, joka ilmestyi vuonna 2003. Alun perin albumille suunniteltiin myös nimeä The Dream Is Dead.
Albumi nousi Suomen virallisen listan sijalle 5.
Katsaus

Life Is Killing Me on ensimmäinen Type O Negative -albumi ilman soundscape-kappaleita, mutta se sisältää instrumentaalikappale ”Drunk in Parisin” ja erikoisversiolla löytyy bonusinstrumentaali "Out of the Fire", jota WWE-painija Kane käytti teemanaan. Kaksi kappaletta albumilla kertovat Peter Steelen vanhemmista. ”Todd’s Ship Gods (Above All Things)” kertoo hänen isästään ja ”Nettie” hänen äidistään. ”Angry Inch” -kappale on lainattu Broadway-musikaalista Hedwig and the Angry Inch.
Tällä albumilla yhtye on hylännyt osan vanhoista goottijuuristaan, ja kappaleet ovat keskimäärin hardcore-henkisiä rymistelykappaleita. Tosin albumilla on vielä muutama goottihenkinen kappale, muun muassa ”Anesthesia”.
Albumin kansissa on piilotettuna viesti ”Type O Negative is a non-prophet organization”. ”I Don’t Wanna Be Me” -kappaleen alku kuullaan samplena Grand Theft Auto IV -pelin Liberty Rock Radio -radiokanavalla.
Kappaleet

Sävellys ja sanoitus Peter Steele, paitsi jos toisin mainitaan.
Thir13teen – 1.07 (Jack Marshall)
I Don’t Wanna Be Me – 5.08
Less Than Zero (<0)  – 5.25
Todd’s Ship Gods (Above All Things) – 3.10
I Like Goils – 2.35
...A Dish Best Served Coldy – 7.13
How Could She? – 7.35
Life Is Killing Me – 6.35
Nettie – 4.46
(We Were) Electrocute – 6.38
IYDKMIGTHTKY (Gimme That) – 6.20
Angry Inch – 6.20 (Stephen Trask)
Anesthesia – 6.41
Drunk in Paris – 1.27
The Dream Is Dead – 5.07
Kokoonpano

Peter Steele – laulu, basso
Josh Silver – koskettimet, taustalaulu
Kenny Hickey – kitarat, laulu
Johnny Kelly – rummut, taustalaulu
Arvostelut

Allmusic:
Desibeli.net:
Imperiumi: 9+/10
Soundi:
Aiheesta muualla

Life Is Killing Me discogs.com-sivustolla
Albumi Life Is Killing Me Encyclopaedia Metallum -sivustolla (englanniksi)
Litecoin

| Litecoin |
| --- | --- |

Esitelty:  7. lokakuuta 2011
Symboli:  LTC, Ł
Käyttäjät:  kansainvälinen valuutta
Inflaatio:  Enimmäismäärä 84 milj. LTC
Litecoin (merkki: Ł, koodi: LTC) on yksi vanhimmista kryptovaluutoista. Litecoin on perustettu jo vuonna 2011 ja se pohjautuu ohjelmakoodiltaan Bitcoiniin. Perustaja on entinen Googlen insinööri Charlie Lee, joka on yksi tunnetuimmista henkilöistä kryptovaluuttojen maailmassa. Litecoin on säilyttänyt asemansa (markkina-arvolla mitattuna) yhtenä suurimmista kryptovaluutoista. Sillä on myös laaja kannattajakunta johtuen pitkästä historiasta.
Litecoinin kurssihuippu on Coinmarketcap.com -sivuston mukaan 375,29 dollaria 19. joulukuuta 2017. Sen jälkeen kurssi on laskenut: nykyisin 54,76 dollaria (23. kesäkuuta 2022).
Erot Bitcoiniin verrattuna

Litecoin eroaa Bitcoinista seuraavin tavoin:
Litecoinin lohkoketju käynnistyi vuonna 2011, Bitcoinin vuonna 2009.
Litecoinin lähetys on keskimäärin 4x nopeampi Bitcoiniin verrattuna, koska sen lohkot prosessoidaan keskimäärin 2,5 minuutissa (Bitcoin 10 min.).
Litecoinien maksimimäärä on 4x Bitcoiniin verrattuna (84 vs 21 miljoonaa kolikkoa).
Litecoinin louhinta-algoritmi on scrypt, Bitcoinin puolestaan SHA-256.
Litecoinin louhinta-algoritmi suojasi aluksi sitä ASIC-louhinnalta, mutta nykyisin tilanne on tältä osin muuttunut. Esimerkiksi kiinalainen Bitmain myy nykyisin Litecoin ASIC-louhijoita.
Litecoinissa on myös aktivoituna SegWit-päivitys ja Litecoinille löytyy oma salamaverkkonsa, kuten Bitcoinille.
Litecoinista löytyy myös privaattiominaisuuksia, joita Bitcoinin lyhyen tähtäimen suunnitelmissa ei vielä ole. Litecoin otti kesäkuussa 2022 käyttöön MimbleWimble-teknologian, joka mahdollistaa transaktioiden suojauksen.
Transaktion toteutusnopeus

Litecoinin louhinnan vaikeus valitaan siten, että yksi lohko louhitaan keskimäärin neljä kertaa nopeammin kuin Bitcoinin vastaava, joten Litecoinin transaktiot liikkuvat jopa neljä kertaa Bitcoinia nopeammin.
Transaktioiden nopeus on kasvanut merkittävästi SegWitin aktivoinnin jälkeen Litecoin-ketjussa.
Transaktion katsotaan olevan suoritettu yleensä 6 lohkon tai 15 minuutin kuluttua.
Aiheesta muualla

Virallinen sivusto (englanniksi)
Litecoin aloittelijan opas Bitcoinkeskus.
Litecoin-opas. Osakesijoittaja.
Youtube-video: Kryptovaluutta Litecoin. Youtube, Bitcoinkeskus.
Litecoin roadmap.